Diari Oficial de la Generalitat Valenciana


Sumari del DOGV 4098, del 02-10-2001 (2001/9037)

RESOLUCIÓ de 16 de juliol de 2001, de la Direcció General d'Indústria i Energia, per la qual s'autoritza administrativament Iberdrola, SA, s'aprova el projecte d'execució i es declara en concret la utilitat pública de la línia elèctrica aèria a 132 kV de doble circuit, situada al terme municipal de Cocentaina (Alacant), que alimenta la subestació de Cocentaina, mitjançant entrada/eixida en aquesta des de la línia elèctrica d'igual tensió denominada Urrutia-Alcoi-Xixona-Sant Vicent del Raspeig.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4098

Data del DOGV
:   02-10-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/9037


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 16 de juliol de 2001, de la Direcció General d'Indústria i Energia, per la qual s'autoritza administrativament Iberdrola, SA, s'aprova el projecte d'execució i es declara en concret la utilitat pública de la línia elèctrica aèria a 132 kV de doble circuit, situada al terme municipal de Cocentaina (Alacant), que alimenta la subestació de Cocentaina, mitjançant entrada/eixida en aquesta des de la línia elèctrica d'igual tensió denominada Urrutia-Alcoi-Xixona-Sant Vicent del Raspeig. [2001/A9037]
  
Vist l'expedient incoat pel Servei Territorial d'Indústria i Energia d'Alacant, a instància d'Iberdrola, SA, relatiu al projecte de la línia elèctrica aèria a 132 kV de doble circuit, situada al terme municipal de Cocentaina (Alacant), que alimenta la subestació de Cocentaina, mitjançant entrada/eixida en aquesta des de la línia elèctrica d'igual tensió denominada Urrutia-Alcoi-Xixona-Sant Vicent del Raspeig.
  
Atés que la sol·licitud d'autorització indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; el Decret 2.619/1966, de 20 d'octubre, pel qual s'aprova el Reglament de la Llei 10/19038, de 18 de març, sobre Expropiació Forçosa i Sancions en Matèria d'Instal·lacions Elèctriques; la Llei 54/1997, de 27 de novembre, del Sector Elèctric; el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; i la Llei 2/1989, de 3 de març, de la Generalitat Valenciana sobre Impacte Ambiental.
  
Atés que durant el període d'informació pública no s'hi han presentat al·legacions, i que, amb data 26 de juny de 2001, la Conselleria de Medi Ambient va formular una declaració d'impacte ambiental en què estimava acceptable, a efectes únicament mediambientals i sense perjudici de les autoritzacions sectorials que li siguen d'aplicació, el projecte de línia elèctrica a 132 kV doble circuit, entrada i eixida a subestació transformadora de Cocentaina, al terme municipal de Cocentaina (Alacant), atenent al que s'ha disposat en l'estudi d'impacte ambiental i sempre que es complisquen les mesures protectores i correctores proposades en aquest i el condicionat que apareix en el punt primer de la declaració d'impacte ambiental.
  
Atés que la finalitat que es persegueix amb l'establiment de la línia és millorar la qualitat de servei i cobrir la demanda d'energia elèctrica de la zona, en incorporar a la xarxa general d'energia elèctrica la nova subestació de Cocentaina, descarregant la transformació de la ST d'Alcoi.
  
Aquesta Direcció General d'Indústria i Energia resol:
  
Primer
  
Autoritzar administrativament a Iberdrola, SA, la instal·lació de la línia elèctrica aèria a 132 kV de doble circuit, situada al terme municipal de Cocentaina (Alacant) que alimenta la subestació de Cocentaina, mitjançant entrada/eixida en aquesta des de la línia elèctrica d'igual tensió denominada Urrutia-Alcoi-Xixona-Sant Vicent, les característiques principals de la qual són les següents:
  
- Tensió nominal: 132 kV.
  
- Nombre de circuits: dos (doble circuit) en disposició d'hexàgon.
  
- Longitud: 32 metres (entrada i eixida en la subestació de Cocentaina).
  
- Conductor: un per fase, cable alumini-acer de 281,1 mil·límetres quadrats de secció total, tipus Hawk.
  
- Suports: un, metàl·lic tipus 657 especial.
  
- Aïllament: cadena d'aïlladors de vidre de 10 elements tipus U100BS.
  
- Potència màxima que es transportarà per circuit: 131 MVA.
  
- Nombre de cables de terra i característiques: 2 d'acer galvanitzat tipus Ac 50.
  
- Origen: suport núm. 192 línia denominada Urrutia-Alcoi-Xixona-Sant Vicent del Raspeig.
  
- Final: ST Cocentaina.
  
- Pressupost: 6.940.403 pessetes (41.712,662 euros).
  
Segon
  
Declarar en concret la utilitat pública de la línia elèctrica aèria a 132 kV de doble circuit, situada al terme municipal de Cocentaina (Alacant), que alimenta la subestació de Cocentaina, mitjançant entrada/eixida en aquesta des de la línia elèctrica d'igual tensió denominada Urrutia-Alcoi-Xixona-Sant Vicent, als efectes assenyalats en la Llei 54/1997, de 27 de novembre, del Sector Elèctric, i la urgent ocupació dels béns i drets afectats que s'indiquen a continuació, de conformitat amb l'article 54 de l'esmentada llei:
  
Tercer
  
Aprovar el projecte d'execució, sotmetent-lo a les següents condicions:
  
1. Prèviament a les obres, el titular haurà de tenir l'informe favorable de la Conselleria de Cultura, Ciència i Educació, d'acord amb el punt primer de la declaració d'impacte ambiental.
  
2. Les obres hauran de realitzar-se d'acord amb el projecte presentat.
  
3. El termini de posada en marxa serà de tres mesos comptats a partir de la notificació de la present resolució.
  
4. El titular donarà compte de l'acabament de les obres al Servei Territorial d'Indústria i Energia d'Alacant, a efectes de reconeixement definitiu i extensió de l'acta de posada en marxa.
  
5. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
A més a més, caldrà complir els condicionaments mediambientals descrits en la declaració d'impacte ambiental de la Conselleria de Medi Ambient de 26 de juny de 2001.
  
La present resolució s'emet sense perjudicis i independentment de les llicències, els permisos o les autoritzacions que pogueren ser necessàries per a la realització de les instal·lacions, d'acord amb la corresponent legislació sectorial o amb altres disposicions que hi resulten aplicables.
  
La present resolució no és definitiva en via administrativa i contra ella podrà interposar-se un recurs d'alçada en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.